**Aiškinamasis raštas**

### PRIE SAVIVALDYBĖS TARYBOS SPRENDIMO projekto „Dėl UAB „SENASIS TURGUS“ ĮSTATINIO KAPITALO DIDINIMO

**1. Sprendimo projekto esmė, tikslai ir uždaviniai.**

Padidinti uždarosios akcinės bendrovės „Senasis turgus“ įstatinį kapitalą papildomais kitų asmenų įnašais iki 3 395 842,87 Eur, papildomai išleidžiant 0,29 Eur nominalios vertės 5 737 803 vienetą paprastųjų vardinių akcijų, kurių bendra nominali vertė 1 663 962,87 Eur, nustatant, kad akcijų emisijos kaina lygi jų nominaliai vertei

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybei nuosavybės teise priklauso 100 proc. uždarosios akcinės bendrovės „Senasis turgus“ (toliau – Bendrovė) akcijų. Bendrovės įstatinį kapitalą sudaro 1 731 880 Eur, kuris padalytas į 0,29 Eur nominalios vertės 5 972 000 vienetų paprastųjų vardinių akcinių.

Pagal parengtą turgaus halės Turgaus a. 5A rekonstrukcijos techninį projektą lėšų poreikis rekonstrukcijos darbams sudaro apie 1 400 000,00 Eur.

Sprendimas dėl UAB „Senasis turgus“ įstatinio kapitalo didinimo parengtas atsižvelgiant į šias priežastis:

1. Vadovaujantis Lietuvos Respublikos Vietos savivaldos įstatymu, turgų veikla nėra savivaldybės savarankiška ar valstybės perduota funkcija. Atsižvelgiant į tai, savivaldybės biudžeto lėšos negali būti skiriamos turgaus turto atnaujinimui, dėl ko tikslinga sudaryti galimybes privačiam investuotojui tapti Bendrovės dalyviu, kurio investicijomis ir patirtimi būtų įgyvendintas Bendrovės rekonstrukcijos projektas, efektyvinama Bendrovės veikla, pagerinta teikiamų paslaugų kokybė.

2. Priėmus sprendimą padidinti Bendrovės įstatinį kapitalą išleidžiant akcijų emisiją, kurią apmokėtų kitas privatus juridinis asmuo, būtų pritrauktos privačios investicijos į Bendrovės veiklos gerinimą.

2018 m. spalio 17 d. Savivaldybės tarybos kolegijos posėdyje (2018-10-25 posėdžio protokolas Nr. TAK-6) buvo pritarta Bendrovės įstatinio kapitalo didinimui privačių asmenų lėšomis.

Tarp Klaipėdos miesto savivaldybės ir privataus investuotojo būtų pasirašoma akcininkų sutartis, kurioje būtų aptartos įmonės valdymo sąlygos, galimybė privačiam investuotojui ateityje didinti turimų akcijų kiekį.

Vykdant Bendrovės įstatinio kapitalo didinimo privačių asmenų lėšomis savivaldybės valdomas Bendrovės akcijų kiekis nesikeistų, pasikeistų tik valdoma akcijų dalis nuo visų Bendrovės akcijų. Savivaldybės akcijų dalis Bendrovėje sudarytų ne mažiau kaip 51 procentą.

|  |  |  |  |  |  |
| --- | --- | --- | --- | --- | --- |
| Eil. Nr. | Akcininkas | Savivaldybės valdomas akcijų skaičius vnt. prieš kapitalo padidinimą | Savivaldybės valdoma akcijų dalis proc. prieš kapitalo padidinimą | Bendrovės akcijų skaičius vnt. po kapitalo padidinimo 5 737 803 vnt. akcijų | Savivaldybės valdoma akcijų dalis proc. po kapitalo padidinimo |
| 1. | Klaipėdos miesto savivaldybė | 5 972 000 | 100 | 11 709 803 | 51 |

Bendrovės įstatinis kapitalas būtų didinamas 1 663 962,87 Eur, kas sudarytų 5 737 803 vnt. akcijų.

**3. Kokių rezultatų laukiama.**

Padidintas Bendrovės įstatinis kapitalas privačių asmenų lėšomis, pritrauktos privačios investicijos į Bendrovę.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.** Savivaldybės biudžeto lėšos sprendimo įgyvendinimui nebus naudojamos.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – sudaroma galimybė privačiam investuotojui tapti Bendrovės dalyviu, kurio investicijomis ir patirtimi būtų įgyvendintas Bendrovės rekonstrukcijos projektas, efektyvinama Bendrovės veikla, pagerinta teikiamų paslaugų kokybė. Neigiamų pasekmių nenumatoma.

Turto skyriaus vedėjas Edvardas Simokaitis